De mest populære studiene Siviløkonomutdanningen, NHH, 2112 søkere førstevalg Rettsvitenskap, UIB, 1 968 søkere førstevalg Rettsvitenskap (jus), høst, UIO, 1 888 søkere førstevalg Sykepleie, Oslomet, 1 365 søkere førstevalg Medisin, høst, UiO, 1 236 søkere førstevalg Sykepleie, NTNU, 1 140 søkere førstevalg Arkitekt, AHO, 1 133 søkere førstevalg Psykologi, profesjonsstudium, UIT, 1 129 søkere førstevalg Sykepleie, høst, HVL, 1 121 søkere førstevalg Kriminologi, årsstudium, UiO, 1 120 søkere førstevalg

150.784 personer har per 16. april 2020 søkt opptak til universitet og høgskoler gjennom Samordna opptak. Dette er 12.052 flere enn i fjor. –⁠ Aldri før har flere søkt opptak til høyere utdanning. Selv om det er et spesielt år med koronasituasjonen, så skal vi gjøre vårt for at de samordna opptakene blir gjennomført innen normale frister og på en god måte også i år, sier direktør i Unit, Roar Olsen, i en pressemelding. I år tar 30 fagskoler del i det samordnede opptaket. Det er over 9400 søkere fordelt på 353 studier. Skyldes koronakrisen Mye av økningen kan nok knyttes til situasjonen med koronaviruset, som skaper usikkerhet i arbeidsmarkedene, ifølge Olsen.

–⁠ Jeg tror koronakrisen først og fremst har ført til den kraftige økningen i søkertallene. Vi har sett det før når arbeidsmarkedet er dårlig, men økningen er gledelig høy fordi det betyr at veldig mange har benyttet sjansen til å ta den ekstra utdanningen. Kanskje noen yngre hadde tenkt å ta et friår og jobbe litt, men bestemte seg for å begynne å studere i stedet, og det er smart. Da sparer du tid, og det er en god investering, sier forsknings- og høyere utdanningsminister Henrik Asheim (H) til Universitas. Fikk du med deg denne? Universitetet i Oslo planlegger for digital undervisning til høsten Her har økningen vært størst Det er en markant økning i søkere til flere studier. Hver fjerde søker har helsefag som førstevalg. Nesten hver tiende søker har sykepleierutdanning som førstevalg. –⁠ At så mange ser hva helsefagene betyr for Norge og nå selv ønsker å utdanne seg til å bidra i den sektoren, gjør meg veldig glad, sier Asheim.